ബഹ്റൈനിലെ ഇസ്രായേല് എംബസി ഉദ്ഘാടനം ചെയ്തു മനാമ: ബഹ്റൈനിലെ ഇസ്രായേല് എംബസി മനാമയില് ഉദ്ഘാടനം ചെയ്തു. ബഹ്റൈന് വിദേശകാര്യ മന്ത്രി ഡോ. അബ്ദുല് ലത്തീഫ് ബിന് റാഷിദ് അല് സയാനിയും ഇസ്രായേല് വിദേശകാര്യ മന്ത്രി യായിര് ലാപിഡും ചേര്ന്നാണ് എംബസി ഉദ്ഘാടനം ചെയ്തത്.തനിക്ക് ലഭിച്ച ഊഷ്മള സ്വീകരണത്തിന് യായിര് ലാപിഡ് നന്ദി പറഞ്ഞു. ഇരു രാജ്യങ്ങളിലെയും ജനങ്ങള്ക്ക് എക്കാലവും സമാധാനത്തിലും ഐശ്വര്യത്തിലും കഴിയാന് സാധിക്കട്ടെയെന്നും അദ്ദേഹം ആശംസിച്ചു. വിവിധ മേഖലകളിലെ സഹകരണത്തിന് ഒപ്പുവെച്ച ധാരണപത്രങ്ങള് ഉഭയകക്ഷി ബന്ധത്തെ സൗഹൃദ ബന്ധമാക്കി മാറ്റിയതായും അദ്ദേഹം കൂട്ടിച്ചേര്ത്തു. ഇരു രാജ്യങ്ങളുടെയും എംബസികള് വഴി കൂടുതല് വിപുലമായ സഹകരണത്തിന് അവസരങ്ങളുള്ളതായി ഡോ. അബ്ദുല് ലത്തീഫ് ബിന് റാഷിദ് അല് സയാനി പറഞ്ഞു. ബഹ്റൈനിലെ ഇസ്രായേല് അംബാസഡര്ക്ക് അദ്ദേഹം ആശംസ നേര്ന്നു.